Abraham Lincoln: Vampire Hunter

Abraham Lincoln: Vampire Hunter er en amerikansk action- og eventyrfilm fra 2012. Filmen er regissert av Timur Bekmambetov, skrevet av Seth Grahame-Smith, produsert av Tim Burton og Bekmambetov, og har Benjamin Walker, Dominic Cooper, Anthony Mackie og Mary Elizabeth Winstead i hovedrollene.

 Om filmen 
Filmen er basert på Grahame-Smiths egen roman med samme navn. Den er bygget rundt en oppdiktet historie sentrert rundt den virkelige Abraham Lincoln (den 16. presidenten av USA) og hans hemmelige identitet som vampyrjeger.

 Handling 
Abraham Lincoln (Benjamin Walker) har opplevd det grusomste mareritt noe barn kan oppleve: han ble vitne til at hans egen mor ble drept. Ni år senere bærer han fremdeles på alt hatet til hans mors morder, Jack Barts (Marton Csokas), som han prøver å drepe, men mislykkes totalt - Barts er nemlig en vampyr, og Abraham har ingen sjanse til å overvinne ham. Han blir reddet av en mystisk mann ved navn Henry Sturgess (Dominic Cooper).

Det viser seg at Sturgess er en vampyrjeger som lever og ånder for å holde verden trygg for vampyrer. Abraham insisterer på å trenes opp av Sturgess for å en dag kunne ta knekken på Barts. Sturgess er streng på to ting. Én: Abraham skal ikke bli vampyrjeger kun for hevnens skyld, men for samfunnets beste. To: Han skal ikke menge seg med familie og venner, for deres eget beste.

Men når Abraham møter vakre Mary Todd (Mary Elizabeth Winstead) og møter igjen sin barndomsvenn Will Johnson (Anthony Mackie), bestemmer Abraham seg for at det er verdt risikoen å holde på den store hemmeligheten: at han er politiker om dagen og vampyrjeger om natten.

 Rolleliste 
 Benjamin Walker i rollen som Abraham Lincoln
 Dominic Cooper i rollen som Henry Sturgess
 Anthony Mackie i rollen som Will Johnson
 Mary Elizabeth Winstead i rollen som Mary Todd Lincoln
 Rufus Sewell i rollen som Adam
 Marton Csokas i rollen som Jack Barts
 Jimmi Simpson i rollen som Joshua Speed
 Joseph Mawle i rollen som Thomas Lincoln
 Robin McLeavy i rollen som Nancy Lincoln
 Erin Wasson i rollen som Vadoma
 John Rothman i rollen som Jefferson Davis
 Cameron M. Brown i rollen som Willie Lincoln
 Frank Brennan i rollen som Senator Jeb Nolan
 Alan Tudyk i rollen som Stephen Douglas (ukredittert)

 Eksterne lenker 


Kategori:Filmer fra 2012
Kategori:Actionfilmer fra USA
Kategori:Fantasyfilmer fra USA
Kategori:Skrekkfilmer fra USA
Kategori:Engelskspråklige filmer
Kategori:Vampyrfilmer fra USA
Kategori:Filmer satt til 1800-tallet
Kategori:Filmer lagt til Illinois
Kategori:Filmer lagt til New Orleans
Kategori:Filmer lagt til Indiana
Kategori:Filmer lagt til Pennsylvania
Kategori:Filmer lagt til Sør-Carolina